
Precizări cu privire la elaborarea şi redactarea lucrării de disertație

Conținutul lucrării de disertație trebuie să fie specific masteratului ce urmează a fi absolvit. Indiferent de tema aleasă, masteranzii trebuie să aplice în cadrul lucrării metode avansate de cercetare şi analiză, conform cu planul de învățământ parcurs în cadrul celor doi ani de masterat. 
În elaborarea lucrării de disertație, masteranzii sunt încurajați să efectueze o cercetare / analiză asupra firmei/instituției la care sunt angajați sau la care au realizat Practica de specialitate în decursul masteratului, în vederea investigării şi rezolvării unor probleme specifice (prima opțiune). Ei vor ataşa la Anexe o adeverință din care să reiasă că sunt angajați / au efectuat Practica la firma/ instituția respectivă. Masteranzii care nu au această posibilitate sau nu doresc să aleagă o asemenea temă, vor efectua o cercetare / analiză pe un sector / o piață dintr-un domeniu economic (a doua opțiune). În cadrul acestei opțiuni, pentru lucrările de la Relații economice internaționale, care trebuie să aibă obligatoriu un specific internațional, nu se acceptă teme ce tratează doar mediul internațional, fără referiri relevante la entități/piețe din România. 

Lucrarea va avea 41-50 pagini numerotate.
Lucrarea este compusă din 5 capitole principale, având următoarea structură:
Rezumat (1 pagină)
Capitolul 1. (7-10 pagini) 
Capitolul 2. (3-4 pagini)
Capitolul 3. (2-4 pagini)
Capitolul 4. (22-25 pagini)
Capitolul 5. (3 pagini)
Bibliografie (cca. 3 pagini)
Prima pagină a lucrării începe cu sigla SEAA şi se încheie cu „Braşov, 2027”. Cuprinsul, rezumatul, fiecare capitol principal, bibliografia și anexele vor începe pe pagină nouă.

Textul va fi scris cu fontul UT Sans (trebuie instalat, vezi https://econ.unitbv.ro/ro/studenti/licenta-si-disertatie.html, mărime 12, spațiere before = 0, after = 0, line spacing = Multiple cu 1,15 lines, cu aliniate la 1 Tab, fără rânduri libere între paragrafe, aliniere Justify.
Titlurile capitolelor principale - UT Sans 14, Bold, cu majuscule, centrate pe pagină. 
Titlurile subcapitolelor - UT Sans 12, Bold. Nu se permit subcapitole cu mai mult de 3 cifre.
Lucrarea se redactează integral cu diacritice (ă, â, î, ş, ț,). 

Pentru îndeplinirea standardului minimal (obținerea notei 5) la disciplina “Elaborarea lucrării de disertație”, masterandul trebuie să se prezinte la profesorul îndrumător de cel puțin 5 ori pe parcursul elaborării lucrării pentru verificarea materialului.

Lucrările vor fi verificate în vederea identificării plagiatului cu ajutorul programului Turnitin, disponibil pe platforma e-learning a universității. Masteranzii vor fi obligați să prezinte la predarea lucrării și Raportul de similitudine furnizat de acest program. În caz contrar, lucrarea nu va fi acceptată pentru susținere. În situația identificării unei lucrări plagiate parțial sau integral, lucrarea este anulată pentru susținere și se vor aplica prevederile legate de fraudarea examenelor.

Textul lucrării va fi introdus DIRECT în formatul care urmează. Lucrările redactate pe un alt format vor fi respinse. 

REZUMAT

Conține 5 elemente indicate pe scurt:
- motivația alegerii temei;
- scopul lucrării, formularea obiectivelor / întrebărilor de cercetare / ipotezelor;
- metodele şi instrumentele de cercetare/analiză utilizate;
- contribuția personală;
- cuvinte-cheie (3-5 termeni).
Rezumatul va avea max. 1 pagină. Prima pagină numerotată din lucrare, este pagina Rezumatului, numerotată cu 1.



















[bookmark: _Toc179287177]CAP. 1. ANALIZA LITERATURII DE SPECIALITATE 

1.1. XXXXX

Cap. 1 cuprinde analiza literaturii de specialitate consultate cu privire la tema aleasă. Aceasta reprezintă o analiză a stadiului actual al cunoaşterii în domeniu, nu o simplă descriere a aspectelor teoretice referitoare la tema respectivă. 
Pentru realizarea Cap. 1 vor fi utilizate minim 20 articole științifice publicate în ultimii 10 ani şi alte surse relevante (cărți). Lucrările citate vor fi trecute între paranteze (Kotler, 2015). Vor fi menționate obligatoriu ca referințe toate sursele bibliografice din care au fost extrase informațiile. Nu este admisă reproducerea Copy/Paste a mai multor paragrafe din aceeaşi sursă pe aceeaşi pagină.
Înaintea fiecărui tabel se vor pune nr. tabelului și titlul acestuia. După fiecare tabel se va pune sursa (când informația a fost preluată) ca în exemplul de mai jos.

Tabelul 1.1. Avantajele și dezavantajele XYZ
	
	
	
	
	


Sursa: Profiroiu şi Negoiță (2025)
      
1.2. XXXXX

Tabelele şi figurile se numerotează separat. Cele din cap. 1 vor avea numerele 1.1., 1.2., 1.3. etc. (exprimate cu 2 cifre). Cele din Cap. 2 vor avea numerele 2.1., 2.2., 2.3. etc. (exprimate cu 2 cifre). Fiecare tabel şi figură trebuie menționat(ă) şi interpretat(ă) în text.
După fiecare figură se vor pune nr. figurii, titlul acesteia și sursa (când informația a fost preluată) ca în exemplul de mai jos. Tabelele/figurile elaborate de student pe baza propriilor date vor avea mențiunea “Sursa: elaborare proprie”.




Fig. 1.1. Tendințele pieței de electrocasnice
Sursa: Adaptare după Kotler şi Keller (2012)
[bookmark: _Toc179287180]CAP. 2. CONTEXTUL ORGANIZAȚIONAL / CONTEXTUL CERCETĂRII 

2.1. XXXXX

Cap. 2 conține prezentarea pe scurt a firmei / instituției la care masterandul este angajat sau la care a efectuat Practica de specialitate, precum numele, localizarea, obiectul de activitate, numărul de angajați, evoluția datelor financiare (cifră de afaceri, profit) şi alte eventuale detalii specifice (prima opțiune) sau prezentarea pe scurt a sectorului / pieței ce face obiectul cercetării / analizei din Cap. 4 şi caracteristicile relevante pentru problema cercetată (a doua opțiune).

2.2. XXXXX

Text text text text text text text text text text text text text text text text text text text text text. 

















CAP. 3. METODOLOGIA DE CERCETARE 

3.1. XXXXX

Cap. 3 detaliază demersul ştiințific al cercetării / analizei, conținând elemente precum: designul cercetării, modul de atingere a obiectivelor şi de testare a ipotezelor, eşantionare şi descrierea eşantionului, metode şi instrumente aplicate, surse de date utilizate, modul de culegere şi de analiză a datelor, etc.  

3.2. XXXXX

Text text text text text text text text text text text text text text text text text text text text text. 




















CAP. 4. REZULTATELE CERCETĂRII

4.1. XXXXX

Cap. 4 conține detalierea principalelor rezultate ale cercetării / analizei pe un caz practic (firma / instituția la care masterandul este angajat sau a efectuat Practica de specialitate – prima opțiune sau sectorul vizat / piața vizată – a doua opțiune).

4.Z. XXXXX

Ultimul subcapitol din Cap. 4. va cuprinde principalele concluzii desprinse din rezultatele cercetării proprii. 




















CAP. 5. IMPLICAȚII PRACTICE

Cap. 5 va detalia implicațiile practice ce se desprind din lucrarea realizată, pentru entitatea economică analizată şi / sau pentru diferitele categorii de beneficiari. Totodată se vor emite propuneri concrete de îmbunătățire a activității pentru cazul particular analizat, pentru entitatea economică vizată / entitățile economice vizate şi, dacă e cazul, pentru participanții implicați în acel sector. 
Cap. 5 se va încheia cu enunțarea limitelor cercetării desfăşurate şi a direcțiilor viitoare de cercetare.







[bookmark: _Toc179287183]BIBLIOGRAFIE

Se vor utiliza minim 30 surse ştiințifice distincte. Vor fi inserate doar sursele utilizate în lucrare, în ordine alfabetică, grupate în 3 categorii, ca în exemplul de mai jos. Categoria a 3-a este opțională. Ultima pagină a bibliografiei este considerată drept ultima pagină numerotată a lucrării.

Cărți
1. Aaker, D.A., Moorman, C. (2023), Strategic marketing management, ed. 12-a, Wiley, New Jersey.
2. Băcanu, B. (2009), Practici de management strategic, Polirom, Iași.
3. Prisecaru, P. (2005), Guvernanța Uniunii Europene, Economică, Bucureşti.

Articole ştiințifice
4. Bronner, F., Hoog, R. (2011), Vacationers and eWOM: Who Posts, and Why, Where, and What, Journal of Travel Research, 50(1), pp. 15-26. DOI:
5. Miraz, M.H., Habib, M. (2016), ICT Adoption in Small and Medium Enterprises, Journal of Economics, Business and Management, 4(8), pp. 482-485. DOI:
6. Sahut, J.M. (2009), The impact of Internet on pricing strategies in the tourism industry, Journal of Internet Banking and Commerce, 14(1), pp. 1158-1162. DOI:

Rapoarte, statistici, documente instituționale, pagini web                   
7. Banca Națională a României (2023), Sinteza datelor privind investițiile străine. Linkul (dacă există)
8. Eurostat (2025), European indicators on sustainability. Linkul (dacă există)
9. SC Mara SRL (2024), Bilanțul contabil şi contul de profit şi pierdere.






[bookmark: _Toc179287184]ANEXE 

Anexele nu sunt obligatorii, ci doar opționale. Pot conține chestionare, tabele de dimensiuni mai mari, imagini, documente preluate din practică etc.
Aici se anexează în mod obligatoriu – DOAR pentru masteranzii care au optat pentru o temă concentrată pe firma / instituția la care lucrează sau au efectuat Practica de specialitate – adeverința din partea unității economice respective, cu ştampila şi semnătura şefului direct / directorului unității, care atestă acest fapt. Adeverința va fi ultima pagină din lucrarea de disertație. 
Masteranzii care au optat pentru o lucrare concentrată pe un sector / o piață anume, nu vor anexa o asemenea adeverință.

